ዕርቀሰላም በማውረድ እያንዳንዱ ሰው ማድረግ ያለበት በርካታ ካሳዎችን ያገኛል፡፡ የጥቃት ሰለባ የሆኑት የ60ዎቹ ሟች ባለስልጣናት ቤተሶቦች የሚወዷቸውን ሰዎች በማጣታቸው ብቻ አይደለም ታላቅ ስቃይ ውስጥ የሚገቡት ሆኖም ግን ላጧቸው የጥቃት ሰለባዎች የቤተሰብ አባላት እና ዘመዶችም በመሆናቸው ጭምር እንጅ፡፡ የጥቃት ሰለባው በህይወት ያለው ቀሪ ዘመዱ እንዴት ያለ ውርደት፣ ከማህበራዊ ህይወት የመገለል፣ እና የሰው ልጅ ሊቋቋመው ከሚችለው ወሰን በላይ ጭካኔ የተሞላበት የማግለል ግፍ ይደርስበት እንደነበር እያንዳንዱ ሰው ያውቃል፡፡ በእያንዳንዱ ቀን በክብራቸው ላይ ስቃይ ይደርስባቸው ነበር፣ የቆሸሸ ስም ይሰጣቸው ነበር፣ ምንም ወንጀል ሳይኖርባቸው እና ሳይረጋገጥ ከህግ አግባብ ውጭ በዘፈቀደ የተገደሉት የጥቃት ሰለባዎቹ የቤተሰብ አባላት በመሆናቸው ብቻ እንዲዋረዱ ይደረግ ነበር፣ በንቀት ምራቅ ይተፋባቸው ነበር፣ እንደማንኛውም ተራ ሰው ለመኖር እንዳይችሉ መብቶቻቸው ይገደቡ ነበር፡፡ መንግስቱ እና የእርሳቸው የደርግ አገዛዝ አባላት እነዚህን ከሰለባ የተረፉ ሰዎች ቀርበው ማናገር ይኖርባቸዋል፣ እናም ይቅርታ እንዲያደርጉላቸው መጠየቅ አለባቸው፡፡
